Виммельбух. Өбүгэ үгэһинэн оҕону сайыннарар кинигэ.

Халыева С. П., Бястинова А. В., Осипова А. Н.

Таатта улууһун Харбалаахтааҕы «Кэскил»

оҕо саадын иитээччилэрэ.

 Өбүгэ үгэһинэн оҕону сайыннарар ойуу кинигэ, виммельбух, элбэх өҥнөөх ойуулаах, бөҕө-таҕа көрүҥнээх.

 Виммельбух оҕо кыра сааһыттан алын сүһүөх кылааһы бүтэриэр диэри туттарыгар ананна.

 Кинигэ элбэх дьэрэкээн ойуута, сорудаҕа оонньуу нөҥүө оҕону өбүгэ олоҕун-дьаһаҕын билиһиннэрэр билии- көрүү алгыстаах айаныгар ыҥырар.

 Биир улахан лиискэ араас тема көстөр, оҕо бэйэтэ интэриэһиргиир тематын көрөр.

 Ойууну көрө олорон оҕо толкуйдуур, өйгө тутар дьоҕура, болҕомтото, өйгө оҥорон көрөр баҕата сайдар, тылын саппааһа эбиллэр, чуолкай уонна ситимнээх саҥата сайдар, олорон эрэ үлэлииргэ үөрэнэр, кинигэҕэ интэриэһэ үрдүүр.

 “Кырачаан тоҕочоон” интэриэьиргээбит тематын штрих-код көмөтүнэн илэ көрөн «тоҕочоонугар» толору эппиэти ыларыгар көмөлөһүө, бодоруһар кыаҕа сайдыа, көрбүтүн кэпсииригэр бэртээхэй тирэх буолуо.

Ойууга персонажтар, предметтэр, сюжет – барыта тэҥҥэ көстөллөрө, оҕо наадалааҕын, элбэхтэн сөптөөҕүн тала үөрэнэригэр көмөлөһүө.

Виммельбух тула элбэх оҕо тэҥҥэ үлэлиэн сөп, оҕолор бодоруһар кыахтара үрдүө, санааларын сайа этэргэ, бииргэ үлэлииргэ, биир санааҕа кэлэллэригэр көмөлөһүө.

Виммельбух ханна баҕарар илдьэ сылдьарга табыгастаах. Иллэҥ кэмҥэ дьиэҕэ,таһырдьа дьаарбайыы кэмигэр, айаҥҥа да илдьэ сылдьан аралдьыйарга туһаныахха сөп.

Элбэх ойуулаах буолан оҕо салҕыбакка көрүө, хас көрдөҕүн аайы саҥаттан саҥаны арыйан билиитин-көрүүтүн кэҥэтиэ.

Өбүгэ олоҕо-дьаһаҕа барыта тэҥҥэ көстөрө, оҕо теманы таларыгар, бэйэтин кыаҕынан сайдарыгар табыгастаах.

Кыра саастаах оҕо чуолкай саҥатын сайыннаран предметтэринэн, улахан саастаах оҕо тыл саппааһын байытан, ситимнээх саҥатын сайыннаран сюжеттары туһаныахха сөп.

Төрөппүт, иитээччи оҕо кыаҕын, интэриэһин көрөн араас сайыннарар оонньуулары толкуйдуон сөп. Холобур, кыраларга предмети бул, улахаттарга хатыланар предметтэри бул, интэриэьэ намыһах оҕолорго дьиэҕэр баар предмети бул, ким түргэнник элбэҕи буларый уо.д.а оонньуулары толкуйдуохха сөп.

Туһаныллыбыт литература:

1. Уран тыл / (хомуйан оҥордулар: Аммосова М.П., Слепцова Э.В., Охотина Е.К., Ядрихинская Е.Н.). – Дьокуускай : РИО медиа-холдинга, 2015. -72 с.
2. СЭДИП технология в дошкольной организации: (из опыта работы сетевого образовательного объединения «Арылы кустук» Республики Саха (Якутия)/Чехордуна Е.П., Сивцева И.А., Ефимова Д.Г. –Ытык-Кюель: «Таатта» хаһыат редакцията, 2019/-64c
3. «Олоҥхо-норуот педагогикатын төрдө»: өрөспүүбүлукэтээҕи педагогическай ааҕыыларга киирбит үлэлэр хомуурунньуктара/ (хомуйан оҥордулар: И.М. Тихонова, В.Н. Чемпина – Варламова , Е.Т. Алексеева, Е.К. Охотина). –Ытык-Күөл: «Таатта» хаһыат эрэдээксийэтэ, 2020. -160 с.
4. «Олоҥхо педагогиката»: республиканскай педагогическай аа5ыылар (хомуурунньук): /(хомуйан оҥордулар: Ю.Ю.Аввакумова, С.М.Ефремова, Э.В.Слепцова). – Ытык-Күөл «Таатта» хаһыат редакцията. 2020 -144 с.
5. «Олоҥхо биһигэ - Таатта» Таатта улууьун Олоҥхо Ассоциациятын үлэтин сырдатар анал таһаарыыта 2015.№2.